Държавен вестник, бр. 8, 2021 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  8
„Чл. 20. (1) Към заявлението за лица-
та, които притежават пряко или непряко 
квалифицирано участие в инвестиционния 
посредник, определено при прилагане на 
Съвместните насоки за пруденциална оценка 
на придобивания и увеличения на квалифи-
цирани участия във финансовия сектор на 
Европейските надзорни органи, се прилагат 
документи и информация съгласно чл. 3 от 
Делегиран регламент (ЕС) 2017/1943 във 
връзка с чл. 3 – 5 от Делегиран регламент 
(ЕС) 2017/1946 на Комисията от 11 юли 2017 г. 
за допълнение на директиви 2004/39/ЕО и 
2014/65/ЕС на Европейския парламент и на 
Съвета по отношение на регулаторните тех-
нически стандарти за изготвяне на изчерпа-
телен списък на сведенията, които да бъдат 
включвани от кандидат-приобретателите 
в уведомлението за предложено придоби-
ване на квалифицирано дялово участие в 
инвестиционен посредник (OB, L 276/32 от 
26 октомври 2017 г.) (Делегиран регламент 
(ЕС) 2017/1946). 
(2) Информацията по чл. 3, параграф 2, 
буква „в“ от Делегиран регламент (ЕС) 
2017/1946 относно предприемаческата дейност 
на юридическото лице включва подробно 
описание на действително осъществяваната 
от дружеството дейност през последната 
една година преди подаване на заявлението, 
включително посочване на дейностите, които 
са основни източници на приходи и разходи, 
настъпили промени в дейността, прехвърлени 
и придобити активи на стойност над 10 на 
сто от общата стойност на активите съгласно 
последния годишен финансов отчет на дру-
жеството, възникнали и погасени задълже-
ния, които са съществени с оглед дейността 
на дружеството, поети ангажименти за или 
осъществени инвестиции и други данни по 
преценка на заявителя.
(3) Информацията по чл. 4, параграф 1, 
буква „а“ от Делегиран регламент (ЕС) 
2017/1946 се представя под формата на дек- 
ларация от лицето по ал. 1 за наличие на 
обстоятелствата по т. 1 – 4 на чл. 4, пара-
граф 1, буква „а“ от Делегиран регламент (ЕС) 
2017/1946 спрямо него и всяко предприятие, 
ръководено или контролирано от лицето през 
последните 10 години. Представят се и удос-
товерения, издадени въз основа на единните 
информационни системи на прокуратурата 
и следствените служби за наличие на не-
приключили наказателни производства, а за 
чуждестранните лица – аналогични докумен-
ти, както и документи, удостоверяващи, че 
лицето не е осъждано. Когато съответната 
юрисдикция не издава такива документи, 
лицето декларира наличието или липсата на 
съответните обстоятелства, както и изрично 
декларира, че в съответната юрисдикция не 
се издават такива документи.
(4) Информацията по чл. 4, параграф 1, 
буква „б“ от Делегиран регламент (ЕС) 
2017/1946 се представя под формата на дек- 
ларация от всяко лице по ал. 1.
(5) По чл. 4, параграф 1, буква „в“ от 
Делегиран регламент (ЕС) 2017/1946 се пре-
доставя информация за:
1. стойност и източник на приходите;
2. видове активи, стойност и дата на 
придобиване;
3. видове задължения, размер и произход 
на задълженията;
4. видове ангажименти, естество и лица, 
спрямо които са поети;
5. видове предоставени или получени га-
ранции, лицата, на които са предоставени, 
съответно от които са получени, и основание 
за предоставяне, съответно получаване на 
гаранцията;
6. за чуждестранни лица – документ, удос-
товеряващ наличие или липса на данъчни 
задължения, от който да е видно дали лицето 
по ал. 1 има неизплатени данъчни задъл-
жения, или декларация, че в съответната 
юрисдикция не се издава такъв документ.
(6) По чл. 4, параграф 1, буква „г“ от Де-
легиран регламент (ЕС) 2017/1946 се предос-
тавят конкретни данни за всички дейности 
въз основа на договор, които лицето по ал. 1 
осъществява към датата на подаване на за-
явлението и е осъществявало в период от 
една година преди подаване на заявлението.
(7) Финансовата информация по чл. 4, па-
раграф 1, буква „д“ от Делегиран регламент 
(ЕС) 2017/1946 включва годишни финансови 
отчети на предприятията, които лицето по 
ал. 1 контролира за последните 3 финансо-
ви години, и годишен счетоводен баланс на 
предприятията, управлявани от лицето по 
ал. 1 за периода, в който лицето е участвало 
в управлението им, представени в съответ-
ствие с чл. 51. 
(8) Описанието по чл. 4, параграф 1, бук-
ва „е“ от Делегиран регламент (ЕС) 2017/1946 
и информацията по чл. 4, параграф 1, бук-
ва „ж“ от Делегиран регламент (ЕС) 2017/1946 
се представят под формата на декларация от 
лицето по ал. 1.
(9) Информацията по чл. 5, параграф 1, 
буква „а“ – „д“, „ж“, „з“ и „й“ от Делегиран 
регламент (ЕС) 2017/1946 се представя под 
формата на декларация от лицето по ал. 1 и 
официален сертификат по чл. 5, параграф 1, 
буква „а“, т. 1 от Делегиран регламент (ЕС) 
2017/1946.
(10) Информацията по чл. 5, параграф 1, 
буква „е“ от Делегиран регламент (ЕС) 
2017/1946 се представя под формата на ор-
ганизационна схема и декларация от лицето 
по ал. 1, съдържаща изискуемата съгласно 
регламента информация.